分类：文化/艺术-文学
问题：有关清明节的诗词歌赋 
回答：清明 【唐】杜牧清明时节雨纷纷，路上行人欲断魂。 借问家何处有？牧童遥指杏花村。清明夜 【唐】白居易 好风胧月清明夜，碧砌红轩刺史家。 独绕回廊行复歇，遥听弦管暗看花。 清明日登老君阁望洛城赠韩道士 【唐】白居易 风光烟火清明日，歌哭悲欢城市间。 何事不随东洛水，谁家又葬北邙山。 中桥车马长无已，下渡舟航亦不闲。 冢墓累累人扰扰，辽东怅望鹤飞还。 清明日观妓舞听客诗 【唐】白居易 看舞颜如玉，听诗韵似金。 绮罗从许笑，弦管不妨吟。 可惜春风老，无嫌酒盏深。 辞花送寒食，并在此时心。 清明日送邓芮二子还乡 【唐】戴叔伦 钟鼓喧离日，车徒促夜装。 晓厨新变火，轻柳暗翻霜。 传镜看华发，持杯话故乡。 每嫌儿女泪，今日自沾裳。 寒食清明日早赴王门率成 【唐】李峤 游客趋梁邸，朝光入楚台。 槐烟乘晓散，榆火应春开。 日带晴虹上，花随早蝶来。 雄风乘令节，馀吹拂轻灰。